《次临封八景韵 其八 猿岭飞泉》
明代·蒙尧佐

峻岭迢递势倚天，山猿穴处泻飞泉。倾来银汉千溪润，散作琼飞满地圆。

孙楚怡情食入耳，伯淳垂老乐前川。临流漫说尘缘净，清濯缨丝自豁然。

作者简介：蒙尧佐，字宏勋。封川（今广东封开县）人。明神宗万历四十七年（一六一九）贡生。事见明方尚祖纂修、清胡璿续修康熙《封川县志》卷一七。